**Սեն Ժերմեն դե Պրե աբբայություն** ( ֆր.՝ l'abbaye de Saint-Germain-des-Près, «Սեն Ժերմենի վանք») - Բենեդիկտյան աբբայություն ; Փարիզի ամենահին աբբայությունը, ռոմանական ճարտարապետության հուշարձան; գտնվում է Սենի ձախ ափին՝ Ֆրանսիայի մայրաքաղաքի 6-րդ թաղամասում։ Համարվում է Փարիզում ներկայումս գոյություն ունեցող պաշտամունքային կառույցներից ամենահինը

Սկզբնապես ընկած է եղել Փարիզի պարիսպներից դուրս՝ լե Պրե անվանումով հայտնի ձախափնյա դաշտերում։ Միջնադարում համարվել է հարուստ ու կարևոր կրոնա-մշակութային կենտրոն՝ հռչակված իր պատկերազարդ ձեռագրերով, դպրությամբ, գիտնականներով։ Բացի այդ, եղել է Գերմանուսի, Խիլդեբերտի և մերովինգյան այլ արքաների շիրմատուն։

1953 թվականից  հանդիսանում է Ֆրանսիայի պատմական հուշարձան։

Վանքի անունը հետագայում տրվել է Փարիզի հանրահայտ Սեն Ժերմեն դե Պրե թաղամասին։

Պատմություն
-----------

Աբբայության պատմությունը կապված է ֆրանկ Մերովինգների տոհմից թագավոր Հիլդեբերտ I- ի անվան հետ։ Ֆրանկների առաջին արքա Քլովիսի որդի Հիլդեբերտը Իսպանիայից վերցրեց վեստգոթերի համար արժեքավոր մասունքը, այսպես կոչված, Սարագոսայի եկեղեցու սարկավագ Սուրբ Վինսենթի տունիկան, ով նահատակվել է հռոմեական կայսր Դիոկղետիանոսի օրոք քրիստոնյաների հալածանքների ժամանակ։ Հիլդեբերտը հրամայեց այն մեխել Փարիզի դարպասներին, սակայն Փարիզի եպիսկոպոսի՝ սբ. Գերմանոս Փարիզցու (496-576) խորհրդով 541 թվականին հիմնել է վանք՝ սուրբ Վինսենթ Սարագոսացու մասունքները պահելու համար։ Հենց այս վանքում թաղված եպիսկոպոսի անունն էլ, որ ֆրանսերեն արտասանվում է «Ժերմեն», 576 թվականին տրվել է աբբայությանը։

Այսօր աբբայությունից պահպանվել է միայն Սեն Ժերմեն դե Պրե եկեղեցին, որը համարվում է ամենահինը Փարիզում։ Եկեղեցու զանգակատունն ու նավը կառուցվել են ռոմանական ոճով և թվագրվում են XI-XII դարերով:. Սեն Ժերմեն դե Պրեն միջնադարում Ֆրանսիայի ամենահարուստ վանքերից մեկն էր։ Նրա ունեցվածքի նկարագրության մեջ (Վանահայր Իրմինոնի պոլիպտիխը, 9-րդ դարի սկիզբ) թվարկված են 25 կալվածքներ և ավելի քան 2 հազար գյուղացիական ընտանիքներ։

Բենեդիկտացի վանական Աբոն Կուզիկն ապրում էր աբբայությունում։ 861 թվականին աբբայությունը այրվել է վիկինգների կողմից։ Աբբայության եկեղեցիներից մեկում երկար ժամանակ պահվել են Պիեռ Աբելյարի մասունքները։

Մերովինգյան թագավորների բազիլիկ
-------------------------------

Այստեղ, բացի Հիլդեբերտ I- ից ( 558 թ. ) թաղված են եղել նաև Մերովինգների տոհմի հետևյալ արքաները. Հիլպերիկ I-ը՝ 584- ին, Ֆրեդեգոնդան՝ 598- ին և Քլոթար II-ը՝ 628- ին։ Այսպիսով՝ Սեն-Ժերմեն-դե-Պրե աբբայությունը Սեն-Դենի աբբայությունից շատ առաջ դարձել է առաջին թագավորական նեկրոպոլիսը։

Պատկերասրահ
-----------

* 
* 
* 
* 
* 
*

Ծանոթագրություններ
------------------

1. 1 2  base Mérimée (ֆր.) — ministère de la Culture, 1978.
2. ↑  "Americans Are Banding Together to Save the Oldest Church in Paris", "Architectural Digest", March 2, 2018
3. ↑  Andrew Ayers (2004), *The Architecture of Paris*, pp. 125–126. Stuttgart; London: Edition Axel Menges. 9783930698967.
4. ↑  Dumoulin (2007), p 114
5. ↑  Histoire de l'abbaye, site officiel.

Գրականություն
-------------

* Dumoulin, Aline; Ardisson, Alexandra; Maingard, Jérôme; Antonello, Murielle; *Églises de Paris* (2010), Éditions Massin, Issy-Les-Moulineaux, 978-2-7072-0683-1
* Hillairet, Jacques; *Connaissance du Vieux Paris*; (2017); Éditions Payot-Rivages, Paris; (in French). 978-2-2289-1911-1
* Leborgne, Dominique, *Saint-Germain-des-Prés et son faubourg*,Editions Parigramme, Paris (2005), 2-84096-189-X
* Dom Jacques Bouillart, Histoire de l'abbaye royale de Saint-Germain-des-Prés, Փարիզ, 1724։
* Օնորե Ֆիսկե, La France pontificale (Gallia christiana), Փարիզի արքեպիսկոպոս, հ. 2, Paris, E. Repos, 1864—1873։
* Anne Prache, Île-de-France romane, Abbaye Sainte-Marie de La Pierre-Qui-Vire, Zodiaque, coll. «La Nuit des Temps», 1983 թ.

Արտաքին հղումներ
----------------

* Photos and text on church interior on Patrimoine-Histoire site
* Photos
* Article about the medieval stained glass in the abbey
* (չաշխատող հղում)
* Lefèvre-Pontalis, M.E.m "Étude Historic et Archéologique sur L'Église de Saint-Germain des Prés", Congrès archéologique de France, (January 1920)
* Saint-Germain-des-Prés Abbey [Արխիվացված հունվարի 19, 2012, Wayback Machine- ում:]

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սեն Ժերմեն դե Պրե» հոդվածին։ |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա · Մեծ կատալոնական · Universalis |
|  |
| 

|  Չափորոշչային վերահսկողություն |
| --- |
|  |
| BNF: 119544092 · GND: 4339678-1 · ISNI: 0000000119401152 · LCCN: n50079456 · Mérimée: PA00088489 · SUDOC: 085798657 · VIAF: 135655377 · WorldCat VIAF: 135655377 |

 |

 |